Otto Dix (grupė)

Otto Dix – rusų darkwave muzikos grupė. Susiformavo Chabarovske, vėliau persikėlė į Sankt Peterburgą. Grupės pavadinimu dėkingi vokiečių dailininkui ir grafikui Otui Diksui.

Grupės stilius 
Dainų tematikoje svarbią vietą užima postapokalipsė („Branduolinė žiema“, „Miestas“, „Šešėlių zona“) ir ateities mechaninės mašinos (robotai), bet neretai paliečiamos filosofinės, psichologinės ir moralinės temos („Senolis“, „Nebylus šauksmas“, „Proto sapnas“, „Meno aukos“ ir kt.). Be to, kai kuriose dainose paliečiama BDSM tematika („Mylimas vokietis“, „Vergas“).

Muzikoje atliekamos aštrios, isteriškos melodijos, išgaunamos minoriniais tonais. Kai kurios melodijos, lėtose dainose, priartėja prie dark ambient žanro. Tuo pačiu metu, kai kuriose dainose („Paukščiai“, „Karas“, „Miręs Dievas“, „Geležinis strypas“) galima išgirsti sunkių rifų, būdingų industriniam metalui. Koncertuose, atliekant kiekvieną dainą, suvaidinamas miniatiūrinis mono spektaklis, sukuriamas originalus vaizdas, susiejantis klausytojus su melodija ir tekstu.

Grupės istorija 
Grupė susibūrė 2004 m. „Otto Dix“ groja elektroninio avangardo stiliumi. Grupė gana gerai žinoma Rusijoje ir NVS šalyse. Vokalistas Michaelis Drau turi išskirtinį kontratenoro balsą.

Originalaus skambesio beieškant, kolektyvas stengėsi būti trise, tačiau grupę paliko gitaristas. Nuo 2004 m. žiemos, grupė dirbo kartu su jaunimo teatru „Laiko paradigma“. Iki pat „Branduolinės žiemos“ albumo pasirodymo, 2007 m., „Otto Dix“ liko duetu.

2005 m. liepą pasirodžiusiame demo albume „Ego“, buvo tik 12 kūrinių ir pagrindinės dainos vaizdo klipas, taip pat fotosesijos nuotraukos ir trys straipsniai iš vietinės spaudos apie grupę ir jos narius.

2006 m. birželį grupės nariai, nuolatiniam gyvenimui, persikėlė į Sankt Peterburgą.

2007 m. sausį Maskvos įrašų studija „Gravitator Records“ išleido oficialų „Otto Dix“ debiutinį albumą „Miestas“. 2007 m. gegužę, su koncertų agentūra „SYN Promotion“, duetas surengė koncertinį turą, pristatydami „Miesto“ albumą. Tai buvo pats didžiausias gotikinės scenos turas per visą Rusijos istoriją.

2007 m. gruodį išleistas trečiasis albumas – „Branduolinė žiema“.

2007 m. pabaigoje išleistas pirmasis grupės DVD diskas – „Metalo nuovargis“, kuriame įrašytas interviu su grupe, vaizdo klipas „Metalo nuovargis“ ir grupės gyvo garso koncertas.

2008 m. grupė pasipildė vienu nariu – trečiuoju nariu tapo smuikininkas, kompozitorius, aranžuotojas Piotras Voronovas. Piotras baigė Sankt Peterburgo konservatoriją, dalyvavo albumo „Branduolinė žiema“ pristatymo ture.

Tuo pat metu išleidžiamas naujas, „Branduolinės žiemos“ dviejų diskų rinkinys, kuriame pristatyti žinomiausių grupės hitų remiksai, kuriuos atliko tiek vietiniai diskžokėjai, tiek užsienio atlikėjai, tokie kaip „C File“ ir „Two Witches“.

2009 m. pradžioje „Gravitator Records“ išleidžia ketvirtąjį albumą „Šešėlių zona“ (smuikininkas Piotras Voronovas dalyvauja jo įrašyme), po kurio grupė surengė didelį koncertinį turą visoje Rusijoje, vykusį beveik 5 mėnesius, aplankant daugiau kaip 30 Rusijos miestų.

2009 m. gegužės 30 d. Otto Dix dalyvavo didžiausiame, kasmetiniame Europos gotikos festivalyje „Wave-Gotik-Treffen“, kuris vyko Leipcige (Vokietija).

2010 m. pavasarį grupė surengė savo penkmečio turą.

2010 m. gegužės 29 d. grupės oficialiame forume pasirodė nuotraukos iš naujojo, dainos „Žvėris“, vaizdo klipo filmavimo aikštelės; rugpjūčio pradžioje vaizdo klipo filmavimas buvo baigtas. Taip pat įvardinta preliminari vaizdo klipo ir albumo pasirodymo data – 2010 m. lapkritis.

2010 m. gruodžio 13 d. išleistas penktasis studijinis grupės albumas – „Nuostabios dienos“, įrašytas „Gravitator Records“ irašų kompanijoje.

2012 m. balandžio 20 d. išleistas pirmasis grupės istorijoje singlas – „Utopija“.

2012 m. rugsėjo 7 d. išleistas šeštasis studijinis albumas „Mortem“.

2013 m. balandžio 11 d. grupę paliko smuikininkas Piotras Voronovas, kuris norėjo susikoncentruoti ties kitais muzikiniais projektais. Jis pasakė: „būsimame sezone galimas mano dalyvavimas kai kuriuose koncertuose ir grupių įrašuose“.

2013 m. lapkričio 17 d. pasirodė dainos „Anima“ vaizdo klipas iš būsimo to paties pavadinimo albumo.

2014 m. kovo 8 d. išleistas septintasis studijinis albumas „Anima“.

Grupės nariai 
Dabartiniai nariai
 Michael Draw – vokalistas, tekstų autorius, dizaineris, sceninio pasirodymo rengėjas.
 Marie Slip – klavišininkas, aranžuotojas, grupės kompozitorius ir prodiuseris.
 Paul Kristofferson – mušamieji.
 Igoris Sydius – gitaristas.
Buvę nariai
 Piotras Voronovas – smuikininkas, kompozitorius, aranžuotojas, fotografas.

Diskografija

Albumai 
 2005 Эго (Ego)
 2007 Город (Miestas)
 2007 Атомная Зима (Branduolinė žiema)
 2007 Эго (Переиздание) (Ego (perleidimas))
 2007 Усталость металла (Metalo nuovargis)
 2009 Зона Теней (Šešėlių zona)
 2010 Чудные дни (Nuostabios dienos)
 2011 Эго (Переиздание № 2) (Ego (perleidimas Nr.2))
 2012 Mortem (Mortem)
 2014 Анима (Anima)

Singlai 
 2012 Утопия (Utopija)

DVD 
 2008 Усталость Металла (Metalo nuovargis)

Vaizdo klipai 
 2005 – Эго (Ego)
 2006 – Белый пепел (Balti pelenai)
 2008 – Усталость металла (Metalo nuovargis)
 2009 – Мечта о весне (Svajonė apie pavasarį)
 2011 – Зверь (Žvėris)
 2014 – Анима (Anima)
 2014 – Старые часы (Senas laikrodis)

Šaltiniai

Nuorodos 
 Oficiali svetainė
 Otto Dix Facebook profilis
 Last.fm profilis

Rusijos atlikėjai
Darkwave atlikėjai